Үкімет басшысы салынып жатқан жаңа үйдің сапасын тексерді
"Үкімет басшысы салынып жатқан жаңа үйдің сапасын тексерді" | "https://abai.kz/post/184137"
TITLE: Үкімет басшысы салынып жатқан жаңа үйдің сапасын тексерді
URL: https://abai.kz/post/184137
META: "Үкімет басшысы салынып жатқан жаңа үйдің сапасын тексерді" | "https://abai.kz/post/184137"
DATE: 07.06.2024
AUTHOR(s): Abai.kz
TOTAL WORDS: 139
TEXT: Олжас Бектенов Петропавл қаласындағы Бірлік ықшам ауданында жаңадан бой көтерген үйді аралап, жаңа баспанаға кірген тұрғындармен әңгімелесті, деп хабарлады премьер-министрдің баспасөз қызметі. "Солтүстік Қазақстан облысы қаладағы су басқан ықшам аудандардағы үйлердің құрылысын алғашқылардың бірі болып аяқтады. Біздің басты міндетіміз – зардап шеккендердің барлығын суық түскенге дейін үйлеріне көшіру", – деді Олжас Бектенов. Өңірде барлығы 700 үй мен 90 орындық балабақша салынып жатыр. Жақында ғана отбасыларға қоныстану үшін 53 үйдің кілті берілді. “Маусым айының соңына дейін тағы 47 үй беру жоспарланса, 600 үйдің құрылысы биылғы тамыз айының соңына дейін аяқталады. Бірлік ықшам ауданы қажет инженерлік коммуникациялармен қамтамасыз етілген, топырақты жолдар салынып, серуендеуге және демалуға арналған аймақтарды абаттандыру жүргізіліп жатыр. Салынып жатқан құрастырмалы-қалқанды үйлердің сапасы мен технологиясына ерекше назар аударылды. Қазіргі таңда 100-ден астам учаскеде іргетас қаланып, конструкциялар құрастырыла бастады, сонымен қатар сумен жабдықтау жұмыстары жүргізіліп жатыр”, – делінген хабарламада. Abai.kz
